J. Tysul Jones

Prifathro a llenor o Gymru oedd John Tysul Jones (7 Mawrth 1902 – 22 Mai 1986)."Authority Record: Jones, J. Tysul (John Tysul), 1902-1986", Llyfrgell Genedlaethol Cymru; adalwyd 27 Medi 2020

Ar ôl mynychu Ysgol Uwchradd Llandysul, graddiodd mewn Cymraeg o Goleg Prifysgol Cymru, Aberystwyth, yn 1923, a derbyniodd MA yn 1959. Ymysg ei gyfeillion yn Aberystwyth yr oedd Waldo Williams (1904-1971) ac Idwal Jones (1895-1937). Bu'n athro Cymraeg ym Merthyr Tudful ac yn Abertawe, yn bennaeth adran yn Llandysul, ac yna'n brifathro Ysgol Uwchradd Fodern Henllan ac Ysgol Uwchradd Castell Newydd Emlyn (1957-67).

Priododd Mair Harford Evans o sir Gaerfyrddin, a chawsant un ferch.

Bu'n olygydd y gyfrol flynyddol Cyfansoddiadau a Beirniadaethau yr Eisteddfod Genedlaethol. Bu'n olygydd hefyd y cyfrolau Yr Athro Evan James Williams, 1903-1945 (Llandysul, 1971) ac Ar Fanc Siôn Cwilt: Detholiad o Ysgrifau Sarnicol (Llandysul, 1972).

Cyfeiriadau

Categori:Addysgwyr o Gymru
Categori:Genedigaethau 1902
Categori:Marwolaethau 1986
Categori:Llenorion yr 20fed ganrif o Gymru
Categori:Pobl o Landysul